Origin (שירות)

Origin היא פלטפורמת הפצה דיגיטלית, שפותחה על ידי חברת Electronic Arts, המאפשרת לרכוש משחקי וידאו ולשחק בהם. התוכנה אשר מכילה שירות זה זמינה בעבור המחשב האישי ובעבור הטלפון הנייד. Origin מכילה אמצעים חברתיים כגון יצירה וניהול פרופיל אישי, תקשורת עם חברים על ידי צ'אט ואפשרות לשחק במשחקים יחדיו, אפשרות לשדר משחקים בשידור חי דרך Twitch ושיתוף ספריית המשחקים. בשנת 2011, Electronic Arts הכריזה על כך שהיא רוצה להתאים את יכולות השירות של Origin ליכולות השירות של סטים, שהיא תוכנת השירות המתחרה שנוצרה על ידי Valve, בכך שתוסיף לפלטפורמה שמירת נתוני משחקים בענן הדיגיטלי, תיקוני תוכנה אוטומטיים, מערכת הישגים וחידושים בעבור משחק בין פלטפורמות. בשנת 2013 ל-Origin כבר היו מעל 50 מיליון משתמשים רשומים. Origin כבר לא זמינה להורדה אלה אפליקציה ea. החנות של Origin מאפשרת למשתמשים לחפש ולקנות משחקים מתוך קטלוג המשחקים של Electronic Arts. במקום לקבל קופסה או דיסק, משחק אשר נקנה בחנות התוכנה נקשר מיידית למשתמש ה-Origin וניתן להתקינו על המכשיר שעבורו ביצעת את הקנייה. לאחר קנייה של משחק ב-Origin, התוכנה מאפשרת מחיקה והתקנה מחדש של המשחק מספר בלתי מוגבל של פעמים. ה-Origin Client היא תוכנה אשר מתעדכנת בעצמה, דרכה ניתן להוריד משחקים, חבילות הרחבה למשחקים ותיקונים למשחקים של חברת Electronic Arts. ה-Origin Client מעוצב בצורה דומה למתחרה שלו, סטים. בנוסף קיימת גם אפשרות לשוחח עם חברים בצ'אט באופן פרטי או קבוצתי ולעיין ברשימת החברים. החברה Electronic Arts מתכננת להשיק את פלטפורמת Origin עבור מכשירים ניידים (כגון מכשירי iOS) בה ההישגים מסונכרנים בין המכשירים השונים. השירותים של פלטפורמת Origin במכשירים הניידים תהיה חינמית. בשנת 2016 חברת Electronic Arts השיקה שירות למנויים בו ניתן לקבל גישה למשחקים במחשב האישי (PC) שבמקור נקרא EA Access. על מנת לקבל שירות זה, משתמשים צריכים לשלם תשלום חודשי או שנתי לבחירתם. השירות של EA Play נותן למשתמשים גישה למשחקים רבים מבית חברת Electronic Arts. בנוסף לבעלי המנוי יש הנחה של 10% על כל המוצרים בחנות של Origin. מתחילת מרץ 2018, לבעלי המנוי נוספה גישה למשחקים מבית החברה Warner Bros. Interactive Entertainment (אנ'). ב-E3 שהיה בשנת 2018, חברת Electronic Arts הכריזה על גרסה משודרגת ל-EA Access שנקראה "EA Access Premier". בנוסף לכל מה שהגרסה הסטנדרטית מציעה, לבעלי הגרסה המשודרגת תינתן גישה לשחק בחלק מהמשחקים של חברת Electronic Arts שטרם שוחררו לקהל הרחב. כאשר שונה השם של EA Access ל-EA Play, שונה גם השם של EA Access Premier ל-EA Play Pro. EA Downloader הושק בסוף שנת 2005. בנובמבר 2006 הוא הוחלף על ידי EA Link, שהוסיף לשירות העברת התוכן של ה-EA Downloader טריילרים, גרסאות דמו ותוכן מיוחד. בספטמבר 2007 הוחלף EA Link על ידי שילוב של EA Store ו-EA Download Manager. המשתמשים היו קונים משחקים באתר האינטרנט של EA Store ואז מתקינים אותם דרך ה-EA Download Manager Client. משחקים שנקנו דרך EA Link ניתנו להורדה דרך EA Download Manager. ב-3 ביוני 2011 השילוב של EA Store ו-EA Download Manager נפתח מחדש בשם Origin. החברה Electronic Arts השיגה בעלות על השם המסחרי "Origin" לאחר שקנתה בשנת 1992 את החברה Origin Systems (אנ'), חברה שהתבלטה בתחום המשחקים בשנות ה-80 וה-90 של המאה ה-20. היו כמה מקרים שנויים במחלוקת בהם EA החרימו משתמשים על עבירות שביצעו שנחשבות זניחות, כגון כתיבת תגובות או הודעות פוגעניות בפורומים וצ'אטים של EA. במהלך חודש מרץ של שנת 2011, משתמש בשם "Arno" הוחרם למשך 72 שעות שבהם לא ניתנה לו גישה למשחקי ה-Origin שהיו בבעלותו, מפני שהוא לכאורה כתב את התגובה: "כבר מכרתם את נשמותיכם לשטן EA?". לאחר המאורע דיווח Arno על נתוני המקרה לאתר האינטרנט "Rock, Paper, Shotgun" (אנ'), מה שהוביל להצהרה של חברת EA שהחרמת המשתמש של Arno הייתה טעות, ושבעתיד אכיפת עבירות בפורומים לא תתערב עם הגישה של משתמשים למשחקים שבבעלותם. EA ספגה ביקורת על כך שמערכת הצ'אט מסוג XMPP (אנ') שקיימת בתוכנה של Origin ובמשחקים שלה לא מוצפנת מספיק טוב. סוגי המידע שקיימים בצ'אטים האלו הם תוכני ההודעות, מספרי המשתמשים ועוד. אם מידע מהסוגים האלו ייחשף, משתמשים עלולים להיות בסכנה. לפי דיווחים שהיו בעיתון גרמני, הגרסה הגרמנית של הסכם משתמש הקצה (אנ') של Origin פוגעת בחלק מהחוקים בגרמניה, רובם קשורים להגנה על פרטיות. לפי תומאס הוארן, שופט ופרופסור למידע, טלקומוניקציה ודיני תקשורת באוניברסיטת מינסטר, הגרסה הגרמנית של הסכם משתמש הקצה היא רק תרגום של ההסכם המקורי ללא כל שינוי. סטים Valve מדיה וקבצים בנושא Origin בוויקישיתוף אתר האינטרנט הרשמי של Origin (בשפות מרובות) Origin, ברשת החברתית פייסבוק Origin, ברשת החברתית אקס (טוויטר) Origin, ברשת החברתית אינסטגרם